Държавен вестник, бр. 59, 2018 г., стр. 17

БРОЙ  59	
Д Ъ Р Ж А В Е Н  В Е С Т Н И К 	
СТР.  17  
13. подготвя и разпространява информа-
ция за регулираните професии в печатна и 
електронна форма и отговаря на запитвания 
относно упражняването на регулирани про-
фесии в Република България и в други дър-
жави – членки на Европейския съюз;
14. изпълнява функциите на делегиран ко-
ординатор по признаване на професионални 
квалификации в Информационната система 
на вътрешния пазар на Европейския съюз 
(IMI) и съдейства за административното съ-
трудничество между компетентните органи 
по Директива 2005/36/ЕО на Европейския 
парламент и на Съвета относно признаването 
на професионални квалификации;
15. приема, обработва документи и подготвя 
предложения за издаване на удостоверения 
за придобита професионална квалификация 
по нерегулирана професия на територията на 
Република България, необходими за достъп 
или за упражняване на регулирана професия 
на територията на друга държава членка, или 
прави мотивирани предложения за откази за 
издаване на удостоверения;
16. поддържа база данни с публичен достъп 
за подадените заявления за признаване на 
висше образование и за издадените удостове-
рения, за отказите и за обезсилените удосто-
верения за признаване на висше образование, 
придобито в чуждестранни висши училища;
17. поддържа база данни и осигурява достъп 
до подписаните с електронен подпис удосто-
верения за признаване на висше образование, 
придобито в чуждестранни висши училища;
18. поддържа информационна база данни 
на български и на английски език, съдър-
жаща списъка на регулираните професии в 
Република България и условията за достъп и 
упражняването им;
19. поддържа регистър на издадените удос-
товерения и на направените откази относно 
придобита професионална квалификация по 
нерегулирана професия на територията на 
Република България;
20. поддържа база данни с публичен достъп 
за взетите решения за признаване на висше 
образование от висшите училища;
21. извършва дейностите на помощен 
център по смисъла на чл. 57б от Директива 
2005/36/ЕО;
22. отговаря за заявленията за европейска 
професионална карта за професиите от Анекс 1 
на Регламент за изпълнение (ЕС) 2015/983, 
които не са регулирани в Република България, 
и Центърът е компетентен за издаването є в 
случаите по чл. 4в от Директива 2005/36/ЕО;
23. осъществява процедурата по признаване 
на придобита в чуждестранни висши училища 
и научни организации образователна и научна 
степен „доктор“ и/или научна степен „доктор 
на науките“ с цел улесняване на достъпа до 
пазара на труда, както и за други цели, когато 
заявителят има правен интерес.
Чл. 11. Дирекция „Научно-техническа 
и педагогическа библиотека“ осъществява 
следните дейности: 
1. поддържа и актуализира национален 
фонд от защитени дисертационни трудове, 
научноизследователски разработки и други 
научни публикации във всички области на 
науката;
2. събира, обработва, развива и предоста-
вя за ползване библиотечно-информационни 
ресурси в областта на науката, технологиите, 
педагогиката и образованието в печатен и 
електронен вид;
3. осигурява пълно и многоаспектно раз-
криване на библиотечно-информационните 
ресурси чрез електронен каталог и библио­
графски бази данни;
4. извършва библиотечно обслужване за 
различни категории читатели на базата на 
собствените библиотечно-информационни 
ресурси и чрез системата за междубиблио-
течно заемане в страната и международно 
междубиблиотечно заемане;
5. извършва информационно обслужване 
на основата на собствена база данни и чрез 
дистанционен достъп до национални и меж-
дународни политематични библиографски и 
пълнотекстови бази данни;
6. системно информира потребителите за 
новонабавени източници на информация и 
за осигурен достъп до нови информационни 
ресурси;
7. разпространява информация за бъл-
гарските постижения в областта на науката, 
технологиите и техниката, образованието и 
педагогиката, като извършва международен 
книгообмен с библиотеки, издателства, научни 
организации и др.;
8. сътрудничи с библиотеки и други сродни 
институции и участва в национални и меж-
дународни проекти и програми;
9. поддържа портал „Национална педагоги-
ческа мрежа“ в изпълнение на Националната 
стратегия за развитие на педагогическите 
кадри;
10. поддържа Списък на съвременните 
български научни издания, реферирани и 
индексирани в световноизвестни бази данни 
с научна информация, при условия и по ред, 
утвърдени със заповед на изпълнителния 
директор на центъра;
11. поддържа Национален реферативен 
списък на съвременни български научни из-
дания с научно рецензиране при условия и по 
ред, утвърдени със заповед на изпълнителния 
директор на центъра.